Public procurement notice: Contract Notice
Published: 2023-08-11
Buyer: BKM Budapesti Közművek Nonprofit Zártkörűen Működő Részvénytársaság
Country: HU
Contract type: Services
Procedure: Open procedure
CPV classification: 50111100
Submission deadline: 2023-09-11
Award criteria: The most economic tender

Technical requirements: Tartós bérleti és szolgáltatási szerződés keretében flottakezelési szolgáltatások nyújtása a BKM Nonprofit Zrt., valamint a DHK Zrt. részére.
Új gépjárművek beszerzése tartós bérleti szerződés keretében, a hozzá kapcsolódó flottakezelési szolgáltatások biztosításával.
Új gépjárműnek minősül az a jármű, amely sem Magyarországon, sem külföldön nem volt forgalomba helyezve, bemutató- illetve próbajárműként nem használták, továbbá a gyártás és a forgalomba helyezés időpontja között eltelt idő nem több 18 hónapnál.
A részletes műszaki feltételeket, a feladatok részletes leírását és követelményeit a közbeszerzési dokumentum részét képező „Műszaki leírás” - 1.a. számú melléklet -, „Műszaki feltételeket és megajánlásokat tartalmazó táblázat” - 1. b. számú melléklet -, „Gépjármű berendezések műszaki rajzai” - 1.c. számú melléklet -, „Bérleti díjakat és összetevőit tartalmazó táblázat” - 1.d. számú melléklet -, valamint a szerződéstervezet tartalmazza.
29) Ajánlatkérő felhívja ajánlattevők figyelmét, hogy a rendelkezésre bocsátott szerződéstervezetben az alábbiak kerültek rögzítésre: Felek kijelentik, hogy a COVID-19 járványról, valamint az orosz-ukrán háborúról és az azokkal összefüggő korlátozásokról, akadályokról, ellátási nehézségekről a szerződéskötéskor tudomással bírnak, azok szerződés megkötésekor ismert állapotát önmagában nem tekintik vis maiornak vagy akadályközlésre, a szerződés módosítására okot adó vagy a szerződésszerű teljesítést vagy a szerződés szerint szolgáltatás és ellenszolgáltatás mértékét közvetlenül vagy közvetetten befolyásoló körülménynek.
30) Ajánlatkérő tájékoztatja a gazdasági szereplőket, hogy tárgyi közbeszerzés eljárás keretében beszerzendő célgépek a tiszta közúti járművek beszerzésének az alacsony kibocsátású mobilitás támogatása érdekében történő előmozdításáról szóló 397/2022. (X. 20.) Korm. rendelet hatálya alá tartozik.
31) A nyertes ajánlattevőként szerződő fél tudomásul veszi, hogy Ajánlatkérő a szerződést, illetőleg a szolgáltatás Ajánlatkérő által meghatározott önállóan használható részét jogosult (leányvállalatára) átruházni. Nyertes Ajánlattevő kijelenti, hogy ismeri a Ptk. 6:208-211.§ szerződésátruházásra vonatkozó szabályait. Nyertes Ajánlattevő jelen szerződés aláírásával - a Ptk. 6:209. § alapján - előzetesen, kifejezetten és visszavonhatatlanul hozzájárul a jelen szerződés, illetőleg a szolgáltatás Ajánlatkérő által meghatározott önállóan használható része átruházásához. Ajánlatkérő a szerződés, illetőleg a szolgáltatás Ajánlatkérő által meghatározott önállóan használható része átruházása esetén a szerződésátruházás létrejöttéről nyertes Ajánlattevőt írásban (amely történhet e-mail útján is) értesíti. Nyertes Ajánlattevő tudomásul veszi, hogy a szerződésátruházás - a jelen pontban foglalt előzetes hozzájárulása alapján - a nyertes Ajánlattevő értesítésével válik hatályossá.
Jelen közbeszerzési eljárás tárgya tartós gépjármű bérleti szerződés kötése és flottakezelési szolgáltatások nyújtása a felhívásban és a közbeszerzési dokumentumokban foglaltak szerint. Ajánlatkérő a flottakezelési szolgáltatás nyújtása keretében tervezetten 325 db fix mennyiségű (ebből 141 db személygépjármű, 184 db haszongépjármű) + 98 db opciós mennyiségű (ebből 49 db személygépjármű, 49 db haszongépjármű) gépjárművet, illetve azokra vonatkozó szolgáltatásokat kíván beszerezni. A nyertes ajánlatevő köteles a gépjárműveket az ajánlatkérőnek a közbeszerzési dokumentumokban meghatározott minimális feltételeknek megfelelő felszereltségben, berendezettséggel a rendelkezésére bocsátani.
Amennyiben a szerződés szerint szállítandó új gépjármű átadására a közbeszerzési dokumentumokban meghatározott határidőig nem kerül sor, úgy a nyertes ajánlattevő köteles legkésőbb az 1.a. számú mellékletben - műszaki leírásban - megadott, az adott gépjárművekre vonatkozó dátumot megelőző, 5 nappal korábban használt, csere gépjárművet biztosítani (leszállítani és flottakezelés keretében üzemeltetni) az ajánlatkérő részére a szerződés szerint szállítandó új gépjármű átadásáig terjedő időszakra a szerződéstervezetben meghatározottak szerint. A használt, csere gépjárművek a szerződés tárgyának megfelelő „Műszaki feltételeket és megajánlásokat tartalmazó táblázat” - 1.b. számú melléklet - szerinti kategóriájúnak és felszereltségűnek, 7 évnél nem idősebbnek, maximum 100 000 km futásteljesítménnyel rendelkezőnek kell lennie. A járművek megfelelőségének vonatkozásában az érintett ajánlatkérő és nyertes ajánlattevő előzetesen egyeztetni köteles.
Nyertes ajánlattevőnek a szerződés időtartama alatt biztosítania kell a bérbe adott gépjárműparkhoz az alábbiakban meghatározott szolgáltatások megszervezését, az alábbi tartalommal:
A nyertes ajánlattevő által nyújtott flottakezelési szolgáltatás különösen az alábbiakat foglalja magában:
- teljesítményadó és cégautóadó megfizetése (kivéve azon járművek melyeket a BKM Nonprofit Zrt. tart üzemben.);
A részletes műszaki feltételeket, a feladatok részletes leírását és követelményeit a közbeszerzési dokumentum részét képező „Műszaki leírás” - 1.a. számú melléklet -, „Műszaki feltételeket és megajánlásokat tartalmazó táblázat” - 1. b. számú melléklet -, „Gépjármű berendezések műszaki rajzai” - 1.c. számú melléklet -, „Bérleti díj ajánlati részletező” - 1.d. számú melléklet -, valamint a szerződéstervezet tartalmazza.
Ajánlatkérő az eljárásban való részvételt 6 000 000,- HUF ajánlati biztosíték nyújtásához kötik. A Kbt. 54.§ alapján ajánlattevő választása szerint teljesíthető: - az ajánlatkérő K&H Bank Zrt.-nél vezetett HUF: 10401093-49564956-57501033 (IBAN: HU08 1040 1093 4956 4956 5750 1033 SWIFT: OKHBHUHB) számú számlájára történő befizetéssel úgy, hogy az ajánlattételi határidő lejártáig a biztosíték összege Ajánlatkérő számláján jóváírásra kerüljön. A közlemény rovatban jelen eljárás számát, az adott rész megnevezését (K22155 Gépjármű bérlet és flottaüzemeltetés) és az átutalás jogcímét (ajánlati biztosíték) fel kell tüntetni. A biztosíték befizetésére / átutalására vonatkozóan Ajánlattevőnek ajánlatához cégszerűen aláírt, eredeti vagy hiteles másolati nyilatkozatát, vagy a bank által kiadott, a bank képviselője / képviselői által aláírt eredeti, hiteles vagy egyszerű másolati igazolást kell csatolnia. A nyilatkozatnak / igazolásnak tartalmaznia kell legalább a következő adatokat: befizetett / átutalt összeg, a befizető / átutaló neve, átutalás esetén azon számla száma, amelyről az átutalás történt, továbbá az átutalás / befizetés időpontja, - pénzügyi intézmény/biztosító által vállalt garancia/készfizető kezesség biztosításával, vagy biztosítási szerződés alapján kiállított - készfizető kezességvállalást tartalmazó - kötelezvénnyel. Abban az esetben, ha Ajánlattevő az ajánlati biztosítékot pénzügyi intézmény vagy biztosító által vállalt garanciával, illetve készfizető kezességvállalással vagy biztosítási szerződés alapján kiállított, készfizető kezességvállalást tartalmazó kötelezvénnyel nyújtja, az eredeti garanciát, illetve készfizető kezességvállalást, vagy kötelezvényt kell az ajánlathoz csatolnia. A pénzügyi intézmény vagy biztosító által vállalt garanciának, illetve készfizető kezességvállasnak, vagy a készfizető kezességvállalást tartalmazó kötelezvénynek tartalmaznia kell Ajánlatkérő - mint Kedvezményezett - nevét, címét, Ajánlattevő (közös ajánlattétel esetén valamennyi Ajánlattevő) nevét, címét és a közbeszerzési eljárás számának, tárgyának megjelölését, valamint a pénzügyi intézmény, illetve biztosító nevében kötelezettségvállalásra jogosult személy(ek) aláírását.
A nyertes ajánlattevő jogosult a Flottakezelési díj inflációs hatásoknak kitett egyes tételeit (ideértve az 1.d. számú mellékletben - Bérleti díjakat és összetevőit tartalmazó táblázatban - 1.d.számú mellékletben - KGFB díját, a CASCO biztosítás díját, az assistance díjat, az adminisztrációs díjat, a szerviz szolgáltatás díját, a gumiabroncs szolgáltatás díját, a GPS flottakövetési szolgáltatás díját és műszaki leírás 3.10.3 eseti díjait) minden naptári évben, de először csak 2025. január 1-jét követően a tárgyévet megelőző évre vonatkozó Központi Statisztikai Hivatal (KSH) összesített fogyasztói árindex (https://www.ksh.hu/stadat_files/ara/hu/ara0002.html; összesen oszlop) mértékének 80%-ával emelni. A nyertes ajánlattevő a megemelkedett bérleti díjat első alkalommal a KSH fogyasztói árindex közzétételétől, de leghamarabb a bérleti díj emelési szándékról szóló értesítés érintett ajánlatkérő általi kézhezvételét és írásos visszaigazolását követő hónaptól, és legkésőbb tárgyév december 31-ig érvényesítheti. Amennyiben nyertes ajánlattevő a díjemelést az adott évben elmulasztja, díjemelést csak a következő évtől érvényesíthet. Visszamenőleges vagy kumulált díjemelés azonban ebben az esetben sem érvényesíthető.

Eligibility requirements: Kizáró okok: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében foglalt kizáró okok bármelyike fennáll. Megkövetelt igazolási mód: A 321/2015. (X.30.) Korm.rend. (továbbiakban:”Kr.”) 1.§ (1) alapján ajánlattevőnek ajánlatában a Kbt. Második Része szerinti jelen eljárásban az ajánlat benyújtásakor a közbeszerzési dokumentumok között rendelkezésre bocsátott egységes európai közbeszerzési dokumentum (továbbiakban: EEKD) kitöltött példányának benyújtásával kell előzetesen igazolnia, hogy nem tartozik az előírt kizáró okok hatálya alá. Közös ajánlattétel esetén a közös ajánlattevők képviseletében a nyilatkozatot az ajánlatot benyújtó gazdasági szereplő teszi meg. Az EEKD-t a Kr. 4. § és 6-7. § alapján kell kitölteni. Ajánlatkérő a Kbt. 69. § (4)-(7) szerint jár el a bírálat során. A Kbt. 69. § (4)-(6) alapján az igazolások benyújtására felhívott gazdasági szereplőnek (ajánlattevőnek) a ”Kr.” 8.§ és 12- 16.§-ai szerint kell igazolni a Kbt. 62. § (1) és (2) bekezdésben foglalt kizáró okok fenn nem állását. Ha ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, a Kbt. 67. § (3) bekezdése és a Kr. 15. § (1) bekezdése alapján az ajánlatban az EEKD-t a kapacitást rendelkezésre bocsátó szervezet részéről is be kell nyújtani a Kr. 3. § (3) bekezdésében foglaltaknak megfelelő módon, azaz a kapacitást rendelkezésre bocsátó szervezet képviseletében a formanyomtatványt az ajánlattevő nyújtja be. Azon alvállalkozók tekintetében, amelyek nem vesznek részt alkalmasság igazolásában a Kbt. 67.§ (4) szerinti nyilatkozatot kell benyújtani. A nem Magyarországon letelepedett ajánlattevő esetében az ajánlatkérők a Kr. 4. és 10. §-a szerinti igazolásokat és írásbeli nyilatkozatokat fogadják el. Ajánlatkérő a Kbt. 74. § (1) bekezdés b) pontja alapján kizárja az eljárásból azt az ajánlattevőt, alvállalkozót, vagy az alkalmasság igazolásában részt vevő szervezetet, aki részéről a Kbt. 62. § (1)-(2) bekezdésében meghatározott kizáró ok az eljárás során következik be. A Kr. 13. § alapján ajánlattevő folyamatban lévő változásbejegyzési eljárás esetében csatolja a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást is, amennyiben ilyen eljárás nincs folyamatban, az arról szóló nyilatkozatot. A kizáró okok tekintetében tett nyilatkozatok tekintetében a „Kr.” 1. § (7) bek. az irányadó.